Piteas

Si Piteas o Pytheas (ika-4 na daantaon BK), kilala rin bilang Piteas ng Massalia o Pytheas ng Massalia (binabaybay din sa anyong Latin na Massilia, isang lugar na pangkasalukuyang kilala bilang Marseilles o Marsella sa Pransiya) ay isang Griyegong heograpo at eksplorador mula sa kolonyang Griyego na Massalia. Siya ang unang Griyegong naglayag papuntang malayong hilaga ng Dagat Mediteraneo magmula sa Massalia. Isa siya sa unang tunay na mga heograpo, na pinatutunayan ng kanyang mga pagtatala ng ginawa niyang mga paglalakbay, kasama ang kung anong uri ng pagkain ang kinakain ng mga tao ng mga pook na iyon., Explorers and Pioneers, pahina 111.

Nagsagawa siya ng isang paglalakbay ng panggagalugad papuntang hilaga-kanlurang Europa noong bandang 325 BK.  Naglakbay siya papuntang Cadiz, Espanya, at pagkaraan ay nagpunta sa Britanya.  Sa pagpapatuloy ng paglalakbay na pakanluran, natagpuan ni Piteas ang isang malamig at mayelong lupain at tinawag niya itong Thule (binabaybay ding Tile), na maaaring ang pangkasalukuyang Lupang-Yelo o kaya Noruwega.

Mga sanggunian

Kategorya:Mga eksplorador